 (10) การควบคุมภายใน 

สรุปรายงานผลการตรวจสอบระบบการควบคุมภายใน

สำหรับปี 2551 บริษัท ดีลอยท์ ทู้ช โธมัทสุ ไชยยศ จำกัด (บริษัทที่ปรึกษา)
ได้ดำเนินการตรวจสอบระบบการควบคุมภายในของ บริษัท ฟูรูกาวา เม็ททัล (ไทยแลนด์) จำกัด
(มหาชน) เป็นที่เรียบร้อยแล้ว โดยแบ่งการตรวจสอบเป็น 3 ระยะ ครอบคลุม 9 หน่วยงาน ได้แก่

ระยะที่ 1 ฝ่ายจัดส่ง ฝ่ายผลิต และฝ่ายวิศวกรรมการผลิต

ระยะที่ 2 ผ่ายบัญชีและการเงิน, ฝ่ายขาย แลฝ่ายจัดซื้อ

ระยะที่ 3 ฝ่ายทรัพยากรบุคคล แผนกเงินเดือน (โรงงาน), ฝ่ายเทคโนโลยีสารสนเทศ
และฝ่ายควบคุมคุณภาพ

ตามที่บริษัทที่ปรึกษา
ได้รับมอบหมายจากบริษัทให้ดำเนินการตรวจสอบระบบการควบคุมภายในของฝ่ายงานข้างต้น
บริษัทที่ปรึกษาได้ดำเนินการตรวจสอบระบบควบคุมภายใน
เพื่อให้มั่นใจว่าการปฏิบัติงานเป็นไปตามระเบียบข้อบังคับที่ผู้บริหารกำหนดขึ้น
โดยมุ่งให้การตรวจสอบครอบคลุมประเด็นต่าง ๆ ในเบื้องต้นดังนี้

-   ความถูกต้องและสมบูรณ์ของข้อมูลทางการเงิน

-   การปฏิบัติตามนโยบายแผนงานและกฎข้อบังคับของทางบริษัท

-   การใช้ทรัพย์สินเพื่อให้เกิดประโยชน์สูงสุด

-   การบรรลุวัตถุประสงค์และเป้าหมายของการดำเนินงาน

  อีกทั้ง บริษัทที่ปรึกษาอ้างอิงแนวทางการปฏิบัติงานที่ดี (Best Practices)
  ในการให้คำแนะนำแก่ผู้บริหารของบริษัทฯ

วิธีการที่ใช้ในกระบวนการตรวจสอบ
ประกอบด้วยการสัมภาษณ์ผู้บริหารและพนักงานที่เกี่ยวข้องในแต่ละฝ่ายของบริษัทฯ
การสอบทานนโยบายและแนวทางการปฏิบัติงาน
และการสอบทานเอกสารในกระบวนการปฏิบัติงานที่เกี่ยวข้อง
โดยสุ่มตัวอย่างรายการระหว่างเดือนพฤศจิกายน 2550 ถึงเดือนเมษายน 2551
สำหรับการตรวจสอบในระยะที่ 1 ระหว่างเดือนมกราคม 2551 ถึงเดือนมิถุนายน 2551
สำหรับระยะที่ 2 และระหว่างเดือนเมษายน 2551 ถึงเดือนกันยายน 2551 สำหรับระยะที่ 3
การสุ่มตัวอย่างดังกล่าว
เพื่อสอบทานความครบถ้วนและความมีประสิทธิภาพของระบบการควบคุมภายในที่สำคัญ

จากผลการตรวจสอบระบบการควบคุมภายในของฝ่ายงานข้างต้นในปี 2551
บริษัทที่ปรึกษาพบประเด็นซึ่งบริษัทฯ ควรพิจารณาแก้ไขปรับปรุง จำนวนทั้งสิ้น 22 ประเด็น
ซึ่งประกอบด้วย :

-   ประเด็นที่จัดว่ามีระดับความเสี่ยงสูง 5 ประเด็น

-   ประเด็นที่จัดว่ามีระดับความเสี่ยงปานกลาง 9 ประเด็น และ

-   ประเด็นที่จัดว่ามีระดับความเสี่ยงต่ำ 8 ประเด็น

  ทั้งนี้ ผู้บริหารเห็นชอบตามคำแนะนำทั้งหมด

นอกจากนี้ จากการติดตามผลการตรวจสอบที่ตรวจพบในปี 2550 ของฝ่ายจัดส่ง ฝ่ายผลิต
ฝ่ายวิศวกรรมการผลิต ฝ่ายบัญชีและการเงิน ฝ่ายขาย ฝ่ายจัดซื้อ ฝ่ายงานทรัพยากรบุคคล –
แผนกเงินเดือน (โรงงานและสำนักงานใหญ่) ฝ่ายเทคโนโลยีสารสนเทศ และฝ่ายควบคุมคุณภาพ
พบว่าบริษัทฯ ได้ดำเนินการปรับปรุงแก้ไขตามคำแนะนำของบริษัทที่ปรึกษาอย่างเหมาะสมแล้ว 21
ประเด็น จาก 29 ประเด็น และอยู่ในระหว่างดำเนินการแก้ไข 8 ประเด็น

จากการตรวจสอบระบบการควบคุมภายในของฝ่ายงานตามระยะเวลาที่ทำการตรวจสอบข้างต้น
บริษัทที่ปรึกษาสรุปผลการตรวจสอบได้ว่า บริษัทฯ มีระบบการควบคุมภายในที่เพียงพอและเหมาะสม
และเป็นไปตามระเบียบข้อบังคับที่ ผู้บริการกำหนดขึ้น

สรุปรายงานจากคณะกรรมการตรวจสอบ

คณะกรรมการ บริษัท ฟูรูกาวา เม็ททัล (ไทยแลนด์) จำกัด (มหาชน)
จัดตั้งคณะกรรมการตรวจสอบและมอบหมายให้คณะกรรมการตรวจสอบปฏิบัติหน้าที่ตามข้อกำหนด
ซึ่งประกอบด้วยกรรมการที่เป็นอิสระของบริษัทฯ จำนวน 3 ท่าน ดังต่อไปนี้

  1. นายโกวิทย์ โปษยานนท์ ประธานกรรมการตรวจสอบ

  2. นายวิบูลย์ อังสนันท์ กรรมการตรวจสอบ

  3. นายฮิโรชิ ยามาโมโตะ กรรมการตรวจสอบ

  โดยมีนางนิตยา อัศวะวิสิทธิ์ชัย เป็นเลขานุการคณะกรรมการตรวจสอบ

ในรอบปีบัญชี 2551
คณะกรรมการตรวจสอบได้ปฏิบัติหน้าที่ตามขอบเขตความรับผิดชอบที่ได้รับมอบหมายจากคณะกรรมการบริษัทฯ
ที่สำคัญได้แก่ การกำกับดูแลตามข้อบังคับว่าด้วยคณะกรรมการตรวจสอบ
รวมทั้งการปฏิบัติตามหลักการกำกับดูแลกิจการที่ดีของตลาดหลักทรัพย์แห่งประเทศไทย
โดยมีการประชุมรวมทั้งสิ้น 4 ครั้ง ซึ่งสรุปสาระสำคัญได้ดังนี้ :

1. การกำกับดูแลและสอบทานงบการเงินรายไตรมาส และงบการเงินประจำปี 2551

   ได้กำกับดูแลและสอบทานให้การจัดทำงบการเงินถูกต้อง ครบถ้วน ทันเวลา
  และเปิดเผยข้อมูลในงบการเงินให้เพียงพอและสอดคล้องตามมาตรฐานการบัญชี
  และประกาศของคณะกรรมการกำกับหลักทรัพย์และตลาดหลักทรัพย์ (ก.ล.ต.)
  และตลาดหลักทรัพย์แห่งประเทศไทย
  และได้ให้ความเห็นชอบต่องบการเงินตามที่ผู้สอบบัญชีรับรองเพื่อเสนอคณะกรรมการบริษัทฯ
  พิจารณาอนุมัติต่อไป

2. การกำกับดูแลการบริหารความเสี่ยง

   ได้กำกับดูแลและสอบทานให้บริษัทฯ
  มีการประเมินการบริหารความเสี่ยงตามแนวทางของตลาดหลักทรัพย์แห่งประเทศไทย
  รวมทั้งได้ทบทวนแนวทางการบริหารความเสี่ยงของบริษัท
  ตลอดจนได้ติดตามผลการบริหารความเสี่ยงเป็นประจำทุกราย ไตรมาส
  ความเสี่ยงยังอยู่ในระดับที่ยอมรับได้ ในปี 2551 มีความเสี่ยงที่สำคัญ ได้แก่
  การแข่งขันทางด้านราคาของสินค้าท่อทองแดง
  และความผันผวนของต้นทุนวัตถุดิบที่นำเข้ามาจากต่างประเทศ

3. การกำกับดูแลระบบการควบคุมภายใน

   ได้กำกับดูแลและสอบทานระบบการควบคุมภายใน
  โดยสำนักงานตรวจสอบและผู้สอบบัญชีอย่างสม่ำเสมอ ซึ่งมีความเห็นสอดคล้องกันว่า
  มีความเพียงพอและไม่พบจุดอ่อนที่เป็นสาระสำคัญ
  รวมทั้งมีความเหมะสมในการดำเนินธุรกิจอย่างมีประสิทธิภาพ

4. การกำกับดูแลงานตรวจสอบภายใน

   ได้กำกับดูแล สอบทาน
  และให้ความเห็นในการปฏิบัติงานตรวจสอบภายในตามแผนงานที่ได้รับอนุมัติ
  โดยผลการตรวจสอบเป็นการปรับปรุงงานด้านการบริหาร งานบุคคล
  และการบัญชีให้มีประสิทธิภาพเพิ่มขึ้น ทั้งนี้
  ได้กำหนดให้มีการติดตามผลการแก้ไขปัญหาตามกำหนดเวลา
  ซึ่งฝ่ายบริหารได้แก้ไขแล้วเสร็จทุกเรื่อง

5. การกำกับดูแลกิจการที่ดี

 ได้สอบทานการปฏิบัติตามหลักการกำกับดูแลกิจการที่ดี การเปิดเผยข้อมูลสารสนเทศ
กำกับดูแลรายการเกี่ยวโยงที่เกี่ยวกับผลประโยชน์ตามประกาศของคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย กฎหมาย และข้อบังคับของทางราชการที่เกี่ยวข้อง

6. การพิจารณาเสนอแต่งตั้งผู้สอบบัญชี

   คณะกรรมการตรวจสอบได้พิจารณาแล้วเห็นว่า ผู้สอบบัญชีของบริษัทฯ ในปี 2551
  ได้ปฏิบัติตามมาตรฐานการสอบบัญชีเป็นที่พอใจ และให้ความเห็นที่เป็นประโยชน์ต่อบริษัทฯ
  รวมทั้งมีคุณสมบัติถูกต้องตามประกาศเกี่ยวกับผู้สอบบัญชีของตลาดหลักทรัพย์แห่งประเทศไทย
  จึงได้มีมติให้ความเห็นชอบเสนอคณะกรรมการบริษัทฯ
  พิจารณาเพื่อขออนุมัติต่อที่ประชุมผู้ถือหุ้นสามัญประจำปี 2552 แต่งตั้งคุณวีระชัย รัตนจรัสกุล
  ผู้สอบบัญชีรับอนุญาตเลขที่ 4323 หรือคุณสันติ พงค์เจริญพิทย์ ผู้สอบบัญชีรับอนุญาตเลขที่ 4623
  หรือคุณเอกสิทธิ์ ชูธรรมสถิตย์ ผู้สอบบัญชีรับอนุญาตเลขที่ 4195 แห่ง บริษัท เคพีเอ็มจี ภูมิไชย
  สอบบัญชี จำกัด เป็นผู้สอบบัญชีของบริษัทฯ ประจำปี 2552 ต่อไป

7. เข้าร่วมประชุมผู้ถือหุ้นสามัญประจำปี 2551 เพื่อชี้แจงในเรื่องที่เกี่ยวกับคณะกรรมการตรวจสอบ

โดยสรุปแล้ว คณะกรรมการตรวจสอบเห็นว่า บริษัทฯ
ได้ปฏิบัติตามนโนบายการกำกับดูแลกิจการที่ดีเป็นสำคัญ
มีการติดตามและประเมินผลตามแผนปฏิบัติการที่ได้กำหนดไว้ส่งผลให้ระบบการควบคุมภายในของบริษัทมีประสิทธิภาพเพียงพอ
และไม่มีข้อบกพร่องที่เป็นสาระสำคัญ
สำหรับรายการที่เกี่ยวโยงเป็นรายการจริงทางการค้าที่เป็นธุรกิจปกติทั่วไปอย่างสมเหตุสมผล ทั้งนี้
การจัดทำงบการเงินประจำปีสิ้นสุด ณ วันที่ 31 ธันวาคม 2551 เป็นไปอย่างถูกต้อง
มีการเปิดเผยข้อมูลอย่างเพียงพอและสอดคล้องกับมาตรฐานการบัญชี
ไม่มีเหตุการณ์ที่แสดงให้เห็นถึงปัญหา
หรือรายการที่มีผลกระทบทางการเงินที่เป็นสาระสำคัญแต่อย่างใด